Seoses COVID-19 viiruse jätkuva levikuga palume 2022-2023 õppeaastal vastutustundlikult kinni pidada meie kokkulepetest: Lasteaeda võtame vastu täiesti terveid lapsi (ka köha ja nohuga lapsed jäävad koju). Haigustunnustega töötajatel pole lubatud töökohal viibida. Haigustunnustega lapsevanem ei sisene lasteaeda. Lapsevanemad võivad lapse üleandmiseks siseneda lasteaeda. Jälgime hajutatust! Ülemajalised lasteaia üritused toimuvad õues. Lasteaia ürituste toimumise siseruumides otsustame vastavalt viiruse leviku riskitasemele. Söömine toimub alates 1.09.2022 söögisaalis vastavalt lasteaia 2022/23 õa päevakavale. Huvitegevus toimub tavapäraselt. Haigestumine: palume lapsevanemal lasteaeda koheselt teavitada lapse haigestumisest koroonaviirusesse. Haigestumise korral võtab lapsevanem ühendust oma perearstiga. Lähikontaktne: kui lähikontakt COVID-19 haigega toimus lasteaias ning lapsel haigustunnuseid ei ole, ei pea ta eneseisolatsiooni jääma ning saab jätkata oma tavapärast elu (lihtsustatud karantiin). Lähikontaktsel on soovitav jälgida hoolega oma tervist, sümptomite ilmnemisel kiirtestida ning haigustunnuste korral jääda koheselt koju ning vajadusel võtta ühendust perearstiga. Võimalusel soovitab Terviseamet ka lähikontaktsetel viieks päevaks koju jääda. Viirusjuhtumite korral rühmades järgime mullide hoidmise põhimõtet st tegevuse läbiviimine kindlates ja püsivates rühmakooslustes. Jälgime viiruse leviku riskitaset. Viiruse laialdase leviku korral anname teada erimeetmete kasutusele võtmisest. Toetume Haridus- ja teadusministeeriumi soovitustele ja juhisetele lasteaedadele 2022-2023 õppeaastal. Peame kinni hügieenireeglitest ja hoolime endast ning teistest! Praegusel pingelisel ajal ärge jääge oma muredega üksi! Häid soovitusi oma vaimse tervise hoidmiseks selleks leiate: www.peaasi.ee Täpsema info COVID-19 viiruse tõkestamise kohta leiate allpool toodud linkidelt: Viiruse leviku tõkestamise info haridusasutustele Terviseameti koduleht Kuusalu valla kriisiinfo